
Az angliai Manchesterből származó, de már Amerikában élő ter- 
vező, Andrew videojáték-illusztrációkat készít. Szabadidejében pe- 
dig fotózással foglalkozik. Ám nagy szenvedélye a LEGO®, mind 
hivatalos, mind saját tervezésű készleteket épít. 


Mikor és hogyan kezdtél el érdeklődni a LEGO® kockàk építése irànt? 
Emlékszem, hogy 1985 körül a bátyám 8860 Technic Autó készleté- 
nek részletei és működő funkciói babonáztak meg először. 
Imádtam autókat, robotokat és űrhajókat építeni. Mint a legtöbb 
LEGO rajongónak, nekem is volt egy időszakom, amikor más 
dolgokra terelődött a figyelmem, de 2013 körül visszatért a 
lelkesedésem. Ekkor találtam rá a LEGO CUUSOORA, ami ma 
már LEGO Ideas néven ismert. 


Mi inspiràlt A Flintstone csalàd modell megalkotàsàra? 
Kedves, gyermekkori emlékek kötnek A Flintstone család mesé- 
jéhez, melyet még most, felnőttként is szeretek. Az volt a célom, 
hogy életre keltsem az emlékeket egy olyan LEGO építmény for- 
májában, mely a gyermekek számára szórakoztató, a felnőtteket 
nosztalgikus érzésekkel tölti el, mindemellett pedig LEGO készlet- 
ként is megállja a helyét. 
Tetszik, hogy A Flintstone család minden olyan kütyüvel 
rendelkezik, mint mi. Például náluk is van zenelejátszó, csak 
éppen ősi változatban, amin egy madár pörgeti a lemezeket a 
csőrével, a füvet pedig nyírás helyett megeszik. 


Mi jelentette a legnagyobb tervezői kihívàst ennél a modellnél? 
A készlet tervezése alatt nem volt könnyű megragadni a műsor 
vidám hangulatát és az összes apró részletet. Összesen körülbe- 
lül 88 óra alatt készült el a szett, és a minifigurákkal együtt kb. 770 
LEGO kockát használtam fel. 


Milyen érzés volt elérni a 10 000 szavazatot, mellyel a te alkotàsod 
lett a következő LEGO Ideas szett? 
A szavazatok száma körülbelül 14 hónap alatt érte el a 10 ezret, a 
támogatás pedig hol visszaesett, hol megerősödött, attól függő- 
en, hogy mennyi időt töltöttem a népszerűsítésével. Amikor már 
9996 szavazatnál jártam, épp egy megbeszélésen kellett lennem, 
de a fejemben már csak azt kiabáltam, hogy „Subidubidú!“. 


A LEGO Tervezők, 
akik inspiràltak: 


Korábbi LEGO Tervező, 
Adrian Florea: 
A Flickr oldalán látszik, hogy na- 
gyon kreatívan fel tudja használni 
a darabokat. 


Mike Psiaki: 
A Saturn V hivatalos társtervezője 
volt, nagyon ügyes műszaki építő. 


Sam Johnson: 
Nagyszerű munkát végzett, ami- 
kor a Ki vagy, doki? projektemből 
hivatalos szettet varázsolt. 


Rajongó tervezők, 
akik inspiràltak: 


Tyler Clites, azaz Legohaulic: 
A Flickr oldalán rengeteg klassz 
alkotása van, a Stitch modellje 
pedig egyenesen fantasztikus. 


Alex Jones, 
azaz Optimusz fővezér: 
A Flickr profilján hihetetlen 
mennyiségű lenyűgöző modell 
található. 


Jason Allemann, 
azaz JK Brickworks: 
A mozgáson keresztül képes élet- 
re kelteni a LEGO alkotásokat. 


Gyakran làtogatott 
weboldalak: 


New Elementary: 
Mélyreható blogok az új elemek- 
ről és kreatív felhasználásukról. 


Brickset: 
Rengeteg naprakész LEGO hír. 


Brothers Brick: 
Vagány és lenyűgöző építmények. 


Rajongó tervező: 


„A Flintstone csalàd 
időtlen, tömbökből àlló, 
szórakoztató és színes, 
pont, mint a LEGO!“ 


Kedvenc LEGO® 
elemek: 
. SNOT, azaz felül nem 
bütykös kockák 
. Keretek 
. Mikroméretű gömbcsuklók 
. Íves tetőelemek 


Ismerkedj meg a rajongó tervezővel! 
Még több tudnivaló: 


Andrew Clark 


Tudnivalók: 


Ricardo Silva 
Subidubidú! Ez volt a reakcióm, amikor felkértek, hogy dolgozzak 
ezen a projekten. Természetesen benne voltam! Nagyon szorítottam, 
hogy sikerüljön, amikor megláttam a modellt felbukkanni a 
LEGO® Ideas oldalon. A Flintstone család nagy szerepet játszott 
a gyermekkoromban, és imádtam nézni a meséket. 


Az a feladatom, hogy a modell szórakoztató építési élményt nyújt- 
son, stabil legyen játék közben és jellegzetesen nézzen ki. Emellett 
azt is biztosítanom kell, hogy hűek maradjunk a rajongó eredeti 
elképzeléséhez a modellt illetően. 
A modell már önmagában is lenyűgöző volt, de imádtam a részle- 
teket is, melyeket Andrew, a rajongó tervező beleépített, például 
az autót, a postaládát, a kanapét, a TV-t, a lámpát és a telefont is. 
Próbáltam a lehető legtöbbet megtartani belőlük, végül pedig még 
néhány plusz részlettel is sikerült kiegészítenem. 


Az egyik legnagyobb kihívást a tető kialakítása jelentette. Mivel 
nagyon nagy, szürke kockákból készült, és speciális szögben áll, 
így különös figyelmet kellett fordítani rá. 


Remek együttműködésben telt a munka, és nagyon elégedett va- 
gyok a végeredménnyel. 


Crystal „Bam“ Fontan 


Teljes eksztázisban voltam, amikor lehetőségem nyílt dolgozni A 
Flintstone család LEGO Ideas szetten! 
A Flintstone család mesével nőttem fel, szóval nagyon izgalmas 
volt látni, hogyan kelnek életre a szereplők minifigurák formájában. 
Bedrock városa már önmagában színes, így tudtam, hogy lesz né- 
hány nagyon jó lehetőségem színeket csempészni a tervbe. 


A kihívást inkább az jelentette, hogy kitaláljam, hogyan egyesíthe- 
tem A Flintstone család animációs stílusát a LEGO stílussal. A rajon- 
gó tervező Andrew nagyon lelkes LEGO rajongó, amiért különösen 


fontosnak tartottam, hogy megvalósítsuk az álmát. Nagyszerű 
javaslatai voltak és sokat segített! 


A Flintstone család szereplőinek minifiguráit határozottan 
kihívásokkal teli volt megalkotni. Mármint... hogy is lehetne 
létrehozni őket a jellegzetes orruk nélkül?! Azt hiszem, pom- 
pás megoldást sikerült találnunk, és megtiszteltetés volt élet- 
re kelteni a szereplőket LEGO minifigurák formájában. 
Nekem a tigrismintás függöny díszítés a kedvenc részletem a 
modellben! A szürke ház, a kék ajtó és narancssárga függö- 
nyök színkombinációja igazán KŐKEMÉNY! ;) 


Ismerd meg a LEGO® Tervezőket: 


Ricardo Silva & 
Crystal “Bam” Fontan 
LEGO Designers 


A Flintstone családról: 


1960. szeptember 30-án Kovakövi Frédi és Vilma főműsoridőben robbant be Amerika televí- 
ziókészülékeibe, egy fantáziabeli kőkorszakot megelevenítve, mely a modernkor dilemmáival 
és problémáival foglalkozik. A kezdeti negatív kritikák után hamar sikeressé vált a TV műsor; 
vicces, vidám és generációkat átfogó varázsa által gyermekek és felnőttek egyaránt élvezték, 
és együtt nézhették a műsort. 


A mese humora nagyrészt azon alapult, hogy a mindennapi dilemmákat egy kőkorszaki kör- 
nyezetbe helyezték el. Ezen belül pedig egy múlt századi, külvárosi, amerikai életstílusba krea- 
tívan belecsempészték a kor „technológiáját“ is; az autókat futó emberek hajtották, a háztartási 
készülékeket, például a korabeli mosógépet, porszívót és szemétaprítót pedig állatok működ- 
tették. „Bedrock“ városában a készülékek, például a rádiók vagy a televíziók, mind kőből ké- 
szültek. A műsor két családja, a Kovakövi és a Kavicsi család tipikus családi dolgokkal foglal- 
ták el magukat, például golfoztak, tekéztek, flippereztek, telefonáltak és lemezeket hallgattak, 
annyi különbséggel, hogy emellett volt egy házi dinoszauruszuk is... 


A LEGO® A Flintstone család készlet a klasszikus TV műsor tiszteletére készült, mely a műsor 
kreativitása, vidámsága és humora iránti tiszteletet fejezi ki. Reméljük, Te is annyira élvezni 
fogod, mint mi! 


Tudtad? 
Életrajzi érdekességek: 


A Flintstone család eredeti címe A Flagstone 
család, utána pedig A Gladstone család volt. 
Az első epizódokban Bedrock városát még 
Rockville-nek nevezték. 


Anyagi szempontból A Flintstone család volt 
a legsikeresebb animációs sorozat, egészen 
A Simpson család megjelenéséig. 


Kovakövi Vilma leánykori neve Vilma 
Slaghoopal volt, Kavicsi Irmáé pedig Irma 
Jean McBricker. 


A Flintstone család epizódjai a kor min- 
dennapi, hol komolyabb, hol kevésbé ko- 
moly problémáival foglalkoztak. Az egyik 
történetszál arról szólt, hogy a Kavicsi család- 
nak nehézségei voltak a gyermekvállalás- 
sal, mely végül boldogan, Benő örökbefog- 
adásával oldódott meg. 


Frédi mindig arról a napról álmodozik, amikor 
végre otthagyja dinókezelői munkáját a kőfej- 
tőben, helyette pedig gazdagságban és 
luxusban éljen. 


Vilma és legjobb barátja, Kavicsi Irma néha 
őrült kalandokba vágnak bele. Szerencsére 
általában Vilma gyakorlatiassága érvényesül, 
ami mindig kihúzza a két nőt a bajból. 


Béni Irma odaadó férje, Benő apja, és a sok 
csetepatéjuk ellenére Frédi hűséges barátja. 


Kavicsi Irma lehet, hogy csendesebb 
Vilmánál, ám ennek ellenére megbújik benne 
egy szikrányi gonoszság, és imádja legjobb 
barátja kalandvágyát. 


LEGO and the LEGO logo are trademarks of the LEGO Group. ©2019 The LEGO Group. 


THE FLINTSTONES and all related characters and elements © & ™ Hanna-Barbera. (s19) 
WB SHIELD: TM & © WBEI. (s19) 


6277289 


Tetszik a LEGO® Ideas szett? 


A LEGO Csoport szeretné megismerni a véleményed az új termékről, 
amelyet az imént vásároltál meg. Visszajelzéseddel segíted ennek a 
termékek a jövőbeni fejlesztését. 


Látogass el ide: 
LEGO.com/productfeedback 


Azzal, hogy kitöltesz egy rövid felmérést, automatikusan részt 
veszel egysorsolásban, ahol akár egy LEGO® díjat is nyerhetsz. 


Felhasználási feltételek érvényesek. 


